Hauklampi (Kirkkonummi)

Hauklampi on runsaan kymmenen hehtaarin laajuinen keskirehevä järvi Kirkkonummen koillisosassa läntisellä Uudellamaalla. Etäisyys Helsingin keskustasta on 26 kilometriä länsiluoteeseen.

Maantiede 
Hauklammen pituus on 600 metriä ja leveys 300 metriä. Järvi on saareton ja se kapenee voimakkaasti eteläosastaan, josta lähtee laskuoja Kakarlampeen. Järven vesi vaihtuu suhteellisen nopeasti, sen viipymäksi laskettiin 1980-luvulla alle kaksi kuukautta. Hauklammen luoteisrannalla on asutusta, muutoin rannat ovat kallioista metsämaata. Hauklammen itäpuolella sijaitsee Espooseen kuuluva Pitkänen, kaakkoispuolella on Kirkkonummen ja Espoon rajalla sijaitseva Kolmperä. Noin sata metriä Hauklammen pohjoispuolitse kulkee valtatie 1, Hauklammen ja valtatien välistä kulkee vanha Turuntie.

Hauklampi (81.057.1.013) kuuluu Mankinjoen valuma-alueeseen (81.057), joka on kolmannen jakovaiheen vesistöalue Suomenlahden rannikkoalueen (81) päävesistössä. Hauklampi on Mankinjoen valuma-alueen keskiosan vakavesiä.

Lähteet 

Kirkkonummen järvet
Mankinjoen vesistö